《雁汊东守风四首》
宋代·陈造

惊麋砀洪浸，何人矢丽龟。
遂令老病叟，珍毳及晚炊。
野鹿敢伯仲，江鲟让甘肥。
淮人笃乡义，贱乞等韭葵。
向来无人境，沙漫水无涯。
市声不到耳，茭苇相因依。
今无暴客虞，解衣候朝曦。
厚味真过矣，安食如含饴。

作者简介：陈造（1133年～1203年）字唐卿，高邮（今属江苏）人。生于宋高宗绍兴三年，孝宗淳熙二年（1175年）进士，以词赋闻名艺苑，撰《芹宫讲古》，阐明经义，人称“淮南夫子”。范成大见其诗文谓“使遇欧、苏，盛名当不在少游下。”尤袤、罗点得其骚词、杂著，爱之手不释卷。郑兴裔荐其“问学闳深，艺文优赡”。调太平州繁昌尉，改平江府教授，寻知明州定海县，通判房州权知州事。房州秩满，为浙西路安抚司参议，改淮南西路安抚司参议。自以转辗州县幕僚，无补於世，置江湖乃宜，遂自号江湖长翁。宁宗嘉泰三年卒，年七十一。